पाएं अपने शहर की ताज़ा ख़बरें और फ्री ई-पेपरडाउनलोड करें
माधवराव सिंधिया स्वास्थ्य सेवा समिति द्वारा संचालित कोविड केयर सेंटर पर नई सुविधा शुरू की गई। जहां लोगों के लिए एक भाप केंद्र भी स्थापित किया गया है। गले में खराश होने पर लोग खड़े होकर भाप ले सकते हैं, जिससे गले में राहत मिलती है।
पवनश्री मांगलिक भवन में पंचायत एवं ग्रामीण विकास मंत्री महेंद्र सिंह सिसोदिया ने पिछले दिनों इस 100 बिस्तर का आइसोलेशन सेंटर स्थापित कराया था। इस केंद्र में कोरोना के कम लक्षण वाले मरीजों के चिकित्सकों की देखरेख में रखा जाता है। उन्हें दवाएं आदि भी दी जाती हैं। अब तक कई लोग यहां से ठीक होकर भी जा चुके हैं।
इस तरह काम करता है भाप केंद्र: इस सेंटर पर भाप केंद्र स्थापित किया है। एक प्रेशर कुकर का उपयोग कर इसे बनाया है। इसे एक नली से जोड़ा गया है। इस पर कई पाइंट भी बनाए गए हैं। कूलर में पानी और लोंग, अजबाइन आदि डालकर पानी को गर्म किया जाता है। प्रेशर कुकर से पानी भाप बनकर निकलता है, जो नलियों में पहुंचता है। इसके सामने खड़े होकर भाप ली जाती है। जो सीधे आपके मुंह और नाक में जाकर राहत देती है। इससे कोरोना संक्रमण का प्रभाव कम होता है। इसमें एक साथ तीन लोग भाप ले सकते हैं।
13 लोग ठीक होकर घर पहुंचे: इस केंद्र पर भर्ती मरीजों को इलाज के अलावा खाने-पीने की भी व्यवस्था की गई है। केंद्र पर कई मरीजों को नेबुलाइजर, ऑक्सीमीटर तक लोगों ने दिए हैं। ताकि संक्रमित व्यक्ति समय-समय पर इन उपकरणों के माध्यम से अपनी सेहत की जांच कर सके।
2 डॉक्टर भी देते हैं सेवाएं : इस केंद्र पर दो डॉक्टर भी अपनी सेवाएं देते हैं। वहीं 4 नर्सिंग स्टाफ भी पदस्थ है। जो मरीजों को उचित सलाह के अलावा इलाज आदि का भी इंतजाम कराता है। केंद्र पर प्रतिदिन संक्रमित मरीजों को भेजा जाता है। जो मरीज गंभीर होते हैं, उन्हें जिला अस्पताल शिफ्ट किया जाता है और कम गंभीर मरीजों को केंद्र पर रखकर इलाज दिया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn